Οι **The Hu** (εμφανιζόμενοι ως **The HU**) είναι Μογγολικό folk metal συγκρότημα, που δημιουργήθηκε το 2016. Χαρακτηριστικό του συγκροτήματος είναι η χρησιμοποίηση παραδοσιακών μογγολικών μουσικών στοιχείων στη μουσική του, όπως το μουσικό όργανο μόριν κουρ και το τοβσούρ, καθώς και τον χαρακτηριστικό μογγολικό λαρυγγισμό. Το συγκρότημα αποκαλεί το ύφος του ως *hunnu rock*, εμπνευσμένο από τη Μογγολική Αυτοκρατορία Χούνου ή, όπως είναι γνωστό στη Δύση, Σιονγκ-νου. Μερικοί από τους στίχους του σχήματος προέρχονται από παλιά μογγολικά ποιήματα και πολεμικά μοιρολόγια. Το συγκρότημα αποτελείται από τέσσερις μουσικούς, τον Gala, τον Jaya, τον Enkush και τον Temka. 

Η δημοτικότητα του συγκροτήματος αυξήθηκε στο κατακόρυφο από το 2018, όταν το τραγούδι του "Wolf Totem" και το "Yuve Yuve Yu", συγκέντρωσαν μέσα σε δύο χρόνια πάνω από 100 εκατομμύρια θεάσεις στο YouTube. Μάλιστα, το πρώτο εξ αυτών, έφτασε στο νούμερο 1 των αμερικανικών *Billboard* *Hard Rock Digital Song Sales* (και 22ο στα Hot Rock Songs), κι έγιναν το πρώτο μογγολικό μουσικό συγκρότημα που καταφέρνει να μπει σε αυτά τα charts. Το δεύτερο τραγούδι που αναφέρθηκε κι αυτό έφτασε στο νούμερο 7. Στις 17 Μαΐου του 2019, οι The Hu, καλέστηκαν από τον πρόεδρο της Μογγολίας, Χατμάα Μπατούλγκα, για να τους συγχαρεί, που προωθούν τον πολιτισμό της χώρας σε όλο τον κόσμο.

Το 2019, έκαναν και την πρώτη του ευρωπαϊκή περιοδεία, δίνοντας δώδεκα ζωντανές εμφανίσεις. Το συγκρότημα έως και το 2019, είχε κυκλοφορήσει μόνο singles, πέντε τον αριθμό. Ενώ στις 13 Σεπτεμβρίου 2019, κυκλοφόρησαν και τον πρώτο του δίσκο, ονόματι *The Gereg*, ο οποίος κατάφερε να φτάσει στην 11η θέση στα αυστραλιανά charts, στην 14 θέση στα ελβετικά και στην 21η στου Ηνωμένου Βασιλείου μεταξύ άλλων. Στις 27 Νοεμβρίου του 2019, έλαβαν τη μεγαλύτερη πολιτιστική κρατική τιμή, παίρνοντας το *Μετάλλιο του Τζένγκις Χαν*, από την μογγολική κυβέρνηση, για την προώθηση της μογγολικής κουλτούρας. Στις 28 Ιουνίου του 2020, έκανα διαδικτυακή συναυλία για την ελάφρυνση του κόσμου, με τα έσοδα να δοθούν σε ανάλογο σκοπό, λόγω της πανδημίας του COVID-19. Σε συνέντευξη πριν τη συναυλία το συγκρότημα αποκάλυψε ότι θα κυκλοφορήσει δεύτερο δίσκο μέσα στο 2021.

Παραπομπές
----------

1. 1 2  Rutherford, Kevin (18 Απριλίου 2019). «The Hu Brings Mongolian Metal to No. 1 on Hard Rock Digital Song Sales Chart». *Billboard*. Ανακτήθηκε στις 19 Απριλίου 2019. «Mongolian metal sensation the Hu discuss their musical influences». Αρχειοθετήθηκε από το πρωτότυπο στις 16 Οκτωβρίου 2020. Ανακτήθηκε στις 14 Σεπτεμβρίου 2019.
2. ↑  «The Hu, a New Breakthrough Band from Mongolia, Plays Heavy Metal with Traditional Folk Instruments and Throat Singing». *OpenCulture.com*. 9 Ιανουαρίου 2019. Ανακτήθηκε στις 5 Απριλίου 2019.
3. ↑  «'The HU,' a Mongolian Heavy Metal Band, Will Make You Want to Shred Something». *The Inertia*. 10 Ιανουαρίου 2019. Ανακτήθηκε στις 5 Απριλίου 2019.
4. ↑  Cengel, Katya (5 Ιανουαρίου 2019). «How A Mongolian Heavy Metal Band Got Millions Of YouTube Views». NPR. Ανακτήθηκε στις 5 Απριλίου 2019.
5. ↑  Ortiga, Kara (28 Μαΐου 2019). «This Insanely Popular Mongolian Metal Band Makes Music Using Traditional Instruments». *Vice Media*. Ανακτήθηκε στις 6 Ιουνίου 2019.
6. ↑  «Meeting with The Hu Band». Office of the President of Mongolia Khaltmaagiin Battulga. 17 Μαΐου 2019. Ανακτήθηκε στις 6 Ιουνίου 2019.
7. ↑  «The Chinggis Khaan Order Conferred on The HU Band». Office of the President of Mongolia Khaltmaagiin Battulga. 27 Νοεμβρίου 2019. Ανακτήθηκε στις 31 Δεκεμβρίου 2019.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **The Hu** |

* Επίσημος ιστότοπος
* The Hu κανάλι στο YouTube

  

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* MusicBrainz: 8601a656-4830-457c-a3f1-f25b105d1629

 |

 |